JUMALAN SANA ON ELÄVÄ JA VOIMALLINEN
TEIDÄN TULEE JUURTUA JA PERUSTUA RAKKAUTEEN
VALVOKAA, PYSYKÄÄ LUJINA USKOSSA
OLKAA ROHKEAT JA VAHVAT
RUKOUSKOULU Jumalan Sanan rukous arkipäivässä
Tervetuloa Rukouskouluun rukoilemaan Jumalan sanan mukaan.
Nimeni on Patrick Sandberg ja otan sinut mukaani 15 min. ajaksi.
Ensimmäisessä osassa tarkastelemme, kuka Jumala on.
Tahdomme oppia tuntemaan rakkauden Jumalan.
Sitten tarkastelemme 10 minuuttia Raamatun jakeita.
Tänään tutkimme Ilmestyskirjasta lopun ajan voittavaa seurakuntaa.
Rukous ja läpimurto.
Katsomme seitsemää eri tyyppistä seurakuntaa Ilmestyskirjassa.
Elämässäni oli aika, jolloin huusin Jumalaa näyttämään minulle, -
millaiselta lopun aika tulisi näyttämään.
Miten rukoilla, kun tulee vaino, uhkaukset ja kun perustukset horjuvat.
"Näytä minulle jotain."
Olin Suomessa puhumassa kansallisessa konferenssissa.
Olin valmistautunut hyvin ja paastonnut.
Pari tuntia ennen Herra sanoi, että älä puhu siitä juuri nyt, -
vaan rukoile Ilmestyskirjan mukaan.
Sanoin, että siitä tulee aika raskasta. Herra sanoi: -
"Lue Ilm. 1. luvun alusta, että ne jotka lukevat ja kuulevat -
ovat autuaat. Odota, että Jumalan Henki tulee yllesi."
Lopuksi saat haasteen seuraava 7 päivää varten.
Saat toimia ja tehdä jotain sellaista, mistä olet kuullut.
Saat rukoilla käyttämällä Jumalan sanaa arkipäiväsi keskellä.
Ef.6:10 "...vahvistukaa Herrassa ja hänen väkevyytensä voimassa."
Paavali kehottaa meitä lähemmäksi Herraa. Hän on nähnyt voittoja.
Hän sanoo jakeessa 17 "ja ottakaa vastaan pelastuksen kypäri."
Anna Sanan tulla mielesi suojaksi.
"...ja Hengen miekka, joka on Jumalan sana.
Ja tehkää tämä kaikella rukouksella ja anomisella, -
rukoillen joka aika Hengessä."
Rukoile Jumalan sanan mukaan ymmärryksellä, kielillä Hengessä.
Laula ymmärryksellä ja hengessä.
Jumalaa koskeva ilmestys.
Kuinka opimme tuntemaan hänet? Ilm. 22:10-15 -
"Ja hän sanoi minulle: "Älä lukitse tämän kirjan profetian sanoja; -
sillä aika on lähellä."
Huomaat kuinka aika lähenee, kaikki horjuu.
"Vääryyden tekijä tehköön edelleen vääryyttä, -
ja joka on saastainen, saastukoon edelleen, -
ja joka on vanhurskas, tehköön edelleen vanhurskautta, -
ja joka on pyhä, pyhittyköön edelleen."
Mennään kauemmaksi Herrasta tai sitten syvemmälle Häneen.
Jae 12. "Katso, minä tulen pian, ja minun palkkani on minun kanssani, -
antaakseni kullekin hänen tekojensa mukaan.
Minä olen A ja O, ensimmäinen ja viimeinen, alku ja loppu.
Autuaat ne, jotka pesevät vaatteensa, että heillä olisi valta syödä -
elämän puusta ja he pääsisivät porteista sisälle kaupunkiin!
Ulkopuolella ovat koirat ja velhot ja huorintekijät ja murhaajat -
ja epäjumalanpalvelijat ja kaikki, jotka valhetta rakastavat ja tekevät."
Kiitos Herra, että saamme oppia tuntemaan sinut, joka olet hyvä.
Kiitos, että profetian sanat avautuvat lukiessamme sanaasi -
ja että kuulemme Henkesi puheen.
Rukoilemme, että epävanhurskaat alkavat etsiä sinua, -
että vanhurskaat alkavat todistaa heille.
Tulet pian, palkkasi on mukanasi.
Anna Jumalan pelko jokaiselle, joka kuulee ääneni.
Etteivät he kulkisi omaa tietään, vaan etsisivät sinua.
Kiitos, että olet alku ja loppu.
Kiitos elämän puusta.
Kiitos, että voimme puhdistautua ja elää aina ja iankaikkisesti.
Kiitos, että rakastat meitä. Kiitos elävästä sanastasi.
Aamen.
Nyt tarkastelemme kolmea kirjettä, Ilm. 2:1-7.
Efesos - lopunajan voittoisa seurakunta. Rukous, läpimurto.
Mitä voimme oppia tästä?
Luemme kirjeen Efeson seurakunnalle.
""Efeson seurakunnan enkelille kirjoita: -
'Näin sanoo hän, joka pitää niitä seitsemää tähteä oikeassa kädessään,
hän, joka käyskelee niiden seitsemän kultaisen lampunjalan keskellä:"
Jumala esittäytyy tällä tavoin Efeson seurakunnalle.
Joka seurakunnan kohdalla se on erilainen.
Niiden on nähtävä Jumalan luonne.
Pyysin Jumalalta sananpaikkoja alkaessani tutkimaan lopunaikaa.
Hän sanoi "Näissä jakeissa näet seurakuntien luonteenpiirteet, -
kuinka esittelen itseni, niiden synnit, luopumuksen -
ja kuinka he voittavat." On mahdollista voittaa ja kokea läpimurto.
Haluatko olla mukana kokemassa läpimurron?
Jumala tarvitsee rukouksiasi.
Ilm. 2:2 "Minä tiedän sinun tekosi ja vaivannäkösi ja kärsivällisyytesi, -
ja ettet voi pahoja sietää; sinä olet koetellut niitä, -
jotka sanovat itseänsä apostoleiksi, eivätkä ole, -
ja olet havainnut heidät valhettelijoiksi; -
ja sinulla on kärsivällisyyttä, ja paljon sinä olet saanut kantaa minun -
nimeni tähden, etkä ole uupunut. Mutta se minulla on sinua vastaan, -
että olet hyljännyt ensimmäisen rakkautesi.
Muista siis, mistä olet langennut, ja tee parannus, -
ja tee niitä ensimmäisiä tekoja; mutta jos et, niin minä tulen sinun tykösi ja
työnnän sinun lampunjalkasi pois paikaltaan,"
On kyse ensimmäisestä rakkaudesta. Miten on minun ja sinun laitasi?
Jumala tahtoo herättää sisimmässämme rakkauden tulen.
"Jolla on korva, se kuulkoon, mitä Henki seurakunnille sanoo.
Sen, joka voittaa, minä annan syödä elämän puusta, -
joka on Jumalan paratiisissa.'"
Jumala, joka on niin hyvä, tahtoo sinun pääsevän osalliseksi elämän puusta.
Etsi Häntä ja paneudu sisälle sanaan!
Toinen kirje on Smyrnan seurakunnalle, Ilm. 2:8: -
"Ja Smyrnan seurakunnan enkelille kirjoita: 'Näin sanoo -
ensimmäinen ja viimeinen, joka kuoli ja virkosi elämään:"
Jumala esittelee itsensä tällä tavoin Smyrnan seurakunnalle.
Hän on ensimmäinen ja viimeinen. Hän kuoli ja virkosi elämään.
Ehkä heillä oli se kuva, ettei hän elänyt, en tiedä.
Hän esittelee itsensä "joka kuoli ja virkosi elämään", seurakunnan pää.
"Minä tiedän sinun ahdistuksesi ja köyhyytesi-sinä olet kuitenkin rikas-
ja mitä pilkkaa sinä kärsit niiltä, jotka sanovat olevansa juutalaisia, -
eivätkä ole, vaan ovat saatanan synagooga.
Älä pelkää sitä, mitä tulet kärsimään. Katso, perkele on heittävä -
muutamia teistä vankeuteen, että teidät pantaisiin koetukselle...
Ole uskollinen kuolemaan asti, niin minä annan sinulle elämän kruunun."
Häntä etsivät saavat elämän kruunun.
"Jolla on korva, se kuulkoon, mitä Henki seurakunnille sanoo.
Sitä, joka voittaa, ei toinen kuolema vahingoita.'"
Kolmas kirje on Pergamon seurakunnalle.
"Ja Pergamon seurakunnan enkelille kirjoita: -
'Näin sanoo hän, jolla on se kaksiteräinen, terävä miekka:"
Jumala ilmoittaa olevansa sana.
Tuo seurakunta ehkä oli vailla sanaa. Sana oli pantu taka-alalle.
Emme tahdo näkyä liikaa. Tahdomme elää oman tahdon mukaan.
He olivat lähentyneet vihollisen leiriä.
Meidän ei tule lähestyä maailmaa, pimeyttä, -
vaan tulla lähemmäksi Jumalan sanaa.
"'Näin sanoo hän, jolla on se kaksiteräinen, terävä miekka: -
"Minä tiedän, missä sinä asut:
...sinä pidät minun nimestäni kiinni etkä ole kieltänyt minun uskoani".
Jae 14. "Mutta minulla on vähän sinua vastaan: -
sinulla on siellä niitä, jotka pitävät kiinni Bileamin opista".
He olivat hyljänneet Jumalan sanan ja seurasivat muita oppeja.
Siksi Jumala sanoo heille olevansa terävä kaksiteräinen miekka.
Ehkä tuo seurakunta oli luopunut Jumalan sanasta.
"Tee siis parannus; mutta jos et, niin minä tulen sinun tykösi pian -
ja sodin heitä vastaan suuni miekalla."
Hän puhuu sellaista seurakuntaa vastaan.
"Jolla on korva, se kuulkoon, mitä Henki seurakunnille sanoo.
Sille, joka voittaa,..." Voittaminen on mahdollista.
"Sille, joka voittaa, minä annan salattua mannaa..." Ruokaa Häneltä.
"...ja annan hänelle valkoisen kiven ja siihen kiveen kirjoitetun uuden nimen,
jota ei tiedä kukaan muu kuin sen saaja.'"
Herra rakastaa sinua ja tahtoo, että saat voiton rukouksessa.
Kiitämme näistä kolmesta kirjeestä, joita olemme kuunnelleet.
Kiitos, että tahdot kohdata kaikenlaisia seurakuntia Pohjolassa.
Kiitos sanasta, terävästä kaksiteräisestä miekasta.
Kiitos, että tahdot ilmoittaa, että virkosit eloon.
Pyydämme ilmestyksen henkeä.
Rukoilemme seurakuntamme puolesta.
Anna meidän kuulla, mitä Henki seurakunnalle sanoo.
Anna anteeksi, että touhuamme kuuntelematta sinua.
Pyydän profeetallista henkeä joka seurakunnalle ja johtajalle.
Auta, että kuuntelemme. Meillä on kaksi korvaa ja yksi suu.
Pyydän, että kuuntelemme, mitä sanot kaupungille ja maalle.
Pyydän, että kosketat jokaista, jotta kuulisimme äänesi.
Kiitos Isä, että seuraavan seitsemän päivän aikana -
tahdot viedä meidät näitten kolmen ensimmäisen kirjeen läpi.
Pyydämme, että ilmestyt meille ja saamme kohdata sinut.
Rukoillessamme näitä jakeita ääneen tulet puhumaan meille-
ja sanasi koskettaa sydäntämme. Rukoilen, että avioliitot muuttuvat, -
että pastorit ja johtajat muuttuvat alkaessaan tutkimaan Sanaa -
ja rukoillessaan lopunajan seurakunnan puolesta ja läpimurtoa.
Kiitos, että sinulla on voittava seurakunta -
ja että ilmoitat itsesi joka seurakuntatyypille.
Näytät, että on käännyttävä. Kiitos, että olet rakkaus.
Kehotat kuulemaan, mitä Henki sanoo.
Pyydän, että Pohjolan seurakunta saa olla voittoisa -
ja että se palaa Jumalan Sanaan.
Ole jokaisen kanssa seuraavan viikon ajan, -
kun he rukoilevat Ilmestyskirjassa olevan Jumalan sanan mukaan.
Kiitos siitä, mitä tulet tekemään. Kiitos elämän puusta.
Ravistele myös tiedon puuta.
Pyydän elämän puuta. Anna lisää ilmestystä.
Jeesuksen nimessä, aamen.
Taivas TV7 tekee upeaa työtä kaikkialla Pohjoismaissa ja -
myös monissa muissa maissa.
Haluamme nauhoittaa monta rukousohjelmaa ja -
puolustaa Jumalan sanaa Pohjoismaissa.
Sinulla on myös mahdollisuus tukea tätä työtä.
Työtä on laajennettu Ruotsiin ja nyt Uppsalaan ja iloitsemme, -
nähdessämme, että työ kasvaa.
Liity sinäkin mukaan ja kylvä TaivasTV7:n hyvään maaperään, -
niin voimme tehdä lisää ohjelmia -
ja Jumalan sana leviää kaikkialle Pohjoismaihin.
Jumala sinua siunatkoon! Ole mukana Rukouskoulussa ja vie tietoa muille.
Jumala laajentaa alueemme Pohjolassa. Aamen.
Suomennos: Kirsti Eastwood